**Прашања и одговори**

од програмата за мали грантови објавена од проектот "Национален рурален парламент како глас на руралното население" финансиран преку ИПА Програма за граѓанско општество и медиуми 2015 од Европската Унија

11 Април 2018

1.Дали членовите на тимот ќе бидат ангажирани со договор на дело или на друг начин?

Начинот на ангажман на членовите во тимот е избор на апликантите.

2. Дали сме обврзани да пратиме некои правила при процедурите за набавка на стока и услуги?

Што се однесува до правилата и процедурите. До 2.500 евра треба да обезбедите конкурентност на пазарот (3 понуди), а над овој износ обврзани сте да почитувате тендерски процедури по правилата на PRAG.

3. Дали Здружение кое е регистрирано во друга општина може да биде апликант или коапликант во овој проект?

Здружение кое е регистрирано во друга општина може да биде апликант или ко-апликант на повикот

4. Здружението е организација којашто, иако е продолжение на друго Здружение од Чашка, е регистрирана организација од пред еден месец?

Во упатството на повикот под точка 2.1. критериуми за учество, јасно е наведено дека ГО мора да е регистрирана најмалку 2 години пред објавувањето на повикот. Според ова, вашето здружение би можело да аплицира но само како ко-апликант.

5. Дали барањето за „Скенирана копија од Завршната сметка за 2017 година со потврда од Централен регистар за прием и обработка“ значи вадење на копија од завршната сметка од Централен регистар или треба да ја доставиме сметката која ја подготвува смеководител и печат дека е примена?

„Скенирана копија од Завршната сметка за 2017 година со потврда од Централен регистар за прием и обработка“ значи да се достави копија од завршна сметка и пропратно писмо од централен регистар дека е примена. Доколку организацијата имала обрт на средства помал од 2.500 евра треба да приложи одлука од Централен регистар дека не мора да подготви завршна сметка.

6. Дали е потребно да се приложи документ за потврда за соработка од страна на сорабониците? Има за коапликантот но не и за соработниците. Дали треба да приложиме некаков документ за тоа?

Не е потребно да се достави документ за потврда на соработката со соработниците.

7. Финансискиот тек на средства од апликантот кон ко-апликантот?

Финансискиот тек на средства од апликантот кон ко-апликантот го уредувате со договор за соработка во кој сами ја одредувате динамиката на исплата. Текот на средства помеѓу ЦНВП и апликантот ќе се одвива во 3 рати, авансно по потпишување на договор, втора рата по примен прв извештај и последна рата по примен завршен и одобрен извештај.

8. Дали и ко-апликантот треба да отвори подсметка за проектот и да има свое сметководствено книжење и свој финансиски извштај и отчетност во делот на неговите средства, кој ке е во склоп на целокупниот извештај?

Да, ко-апликантот треба да отвори подсметка за проектот и кога ќе ги прими средствата за работа секако е должен кон државата да поднесе завршна сметка, а за тоа е потребно сметководствено книжење.

9. Дали и ко-апликантот треба исто да прави регистрација во СЕП и УЈП, за да и неговите ф-ри ги реализира без ДДВ?

Само апликантот го регистрира проектот во СЕП. Документацијата оја се поднесува го опфаќа и ко-апликантот. Што значи, со една регистрација се добива само едно решение од СЕП и само една потврда од УЈП. Со тие документи и аликантот и ко-апликантот бараат фактури ослободени од данок.

10. Дали може како барател да биде здружение кое е регистрирано во град ама делува во рурална општина каде има канцеларија заедно со други здруженија?

Важно е организацијата да делува во рурална средина, а не е важна адресата на регистрацијата.

11. Од колку до колку е буџетот на проектот со кој може да конкурираме?

Погледнете го поглавјето 5 кое ги објаснува финансиските аспекти на повикот.

12. ГО да се регистрирани најмалку 2 години пред објавувањето на овој повик; Прашањето е дали овој услов треба да го исполнуваат и Ко-апликантите!!??

Овој услов важи само за лид апликантот, а не за ко-апликантот. Целта на повикот е да се даде можност на што повеќе организации да се активираат и преку соработката со лид апликантот да стекнат искуство.

13. Веќе имплементираме проект финансиран во рамките на истата Програма, ме интересира дали таа организација би можела да биде подобен кандидат по однос на овој повик?

Секоја граѓанската организација која веќе имплементира проект финансиран во рамките на Програмата ИПА 2015 е подобен кандидат на овој повик. Сепак, тука имајте во предвид дека истото лице од организацијата може да работи максимум 100% од своето работно време на двата проекта (во исто време).

14. ОПШТИ ПОДАТОЦИ ЗА СОРАБОТНИЦИТЕ ? за кои соработници се зборува ?

Соработниците во проектот не се задолжителни. Зависно од апликацијата, соработниците можат да бидат од клучна важност за проектот и доколку е така (пр. Општина, училиште итн.) добро е да се споменати во делот за “Соработници”. Соработниците не можат да бидат директни корисници да грантот и да спроведуваат проектни активности но секако можат да учествуваат и придонесат во истите.

15. Во повикот за предлог проект имате наведено дека потребно е завршна сметка на апликантите и ко-апликантите, дали е задолжително или можи со потврда?

Приложување на завршна сметка од апликантот е задолжително. Доколку за последната година апликантот нема завршна сметка може да прати потврда но дополнително мора да приложи завршна сметка, барем една, од претходните години. Завршната сметка не е задолжителна за ко-апликантите. Ко-апликантот може да приложи потврда. Доколку вашата организација не одговара на погоре наведените услови за лид апликант ве охрабруваме да аплицирате како ко-апликант со партнер (лид апликант) кој одговара на барањата на повикот.